
Szám: 123-870/2025
								       Nyilvános ülésen tárgyalandó!


					Napirend száma: ……….

 Képviselő-testület
2025. november 27-i ülésére

Tisztelt Képviselő-testület!

Tárgy:

A Zuglói Urbanisztikai Munkacsoport működésének meghosszabbítása 2026. évre


I. Előzmények

Budapest Főváros XIV. Kerület Zugló Önkormányzata Képviselő-testülete a 124/2025. (IV. 24.) önkormányzati határozatával létrehozta a „Zuglói Urbanisztikai Munkacsoport”-ot (továbbiakban: ZUM), amelynek feladata volt az aktuális urbanisztikai kérdéskörök mellett a 2027-ig elkészítendő Településterv megvalósításának támogatása.

A Munkacsoport vezetője a Képviselő-testület 2025. július 14-i és 2025. november 27-i ülésén beszámolt a munkacsoport üléseiről, az előterjesztések tartalmazták a munkacsoport 2025-ös döntéseinek részleteit. A ZUM munkájáról készült információk (tagság, képviselő-testületi  határozatok, jegyzőkönyvek) megtalálhatók a https://www.zuglo.hu/zugloi-urbanisztikai-munkacsoport weboldalon.
A 2026. évben kiemelten fontos feladattá válik az új Településterv megalkotása, ezért a ZUM új feltételekkel folytatja a munkáját. Az üléseken való munkájukért 30 000 Ft/fő/alkalom + munkáltatót terhelő járulék díjat kapnak az üléseken ténylegesen részt vevő szakemberek, és az új előterjesztéseket is szigorított feltételekkel tűzi napirendre a Munkacsoport. Azokat a javaslatokat, amelyeket nem a ZUM vezetője (vagy szakmai vezetője) javasol külön el kell fogadni a Munkacsoportnak ahhoz, hogy a ZUM következő ülésén tárgyalják.
A polgármester által delegált szakemberek köre kiegészül Dienes János polgármesteri tanácsadóval, az előzőleg delegált Rózsa Sára, azonban jelezte, hogy egyéb elfoglaltságai miatt a továbbiakban a ZUM munkájában részt venni nem tud.

II. Vélemények

Főépítészi vélemény: A ZUM az eddigi szakmai munkát folytatva, a kerület adottságaira, a hatályos helyi rendeletek alkalmazási tapasztalataira alapozva javaslataival észrevételeivel segíteni tudja a településterv elkészítésének 2026-ban kezdődő folyamatát.

Jogi Főosztály véleménye: Az előterjesztésben közölt adatok, egyéb információk alapján az előterjesztéshez jogi észrevételt nem tesz.

Gazdasági Főosztály véleménye: Észrevételt nem tesz.


III. Bizottsági vélemények

Az előterjesztést a Jogi és Ügyrendi Bizottság, a Pénzügyi és Költségvetési Bizottság, valamint a Városfejlesztési Bizottság tárgyalja.

IV. Döntési javaslat	

Budapest Főváros XIV. Kerület Zugló Önkormányzata Képviselő-testülete úgy dönt, hogy elfogadja az előterjesztés 1. számú mellékletét képező határozati javaslatot.


A határozati javaslat elfogadásához a Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdései alapján egyszerű szótöbbség szükséges.

Budapest, 2025. november 17.

                             			Busznyák Imre
			alpolgármester

Mellékletek:
1. melléklet: határozati javaslat
1/a melléklet: a ZUM tagjai

Az előterjesztést készítette:
Főépítészi Iroda
1. 
melléklet a 123- 870/2025. előterjesztéshez


Határozati javaslat

Budapest Főváros XIV. Kerület Zugló Önkormányzata Képviselő-testülete
.../2025. (XI.27.) önkormányzati határozata
a Zuglói Urbanisztikai Munkacsoport működésének meghosszabbításáról
2026. évre


Budapest Főváros XIV. Kerület Zugló Önkormányzata Képviselő-testülete úgy dönt, hogy

1. a Zuglói Urbanisztikai Munkacsoport (a továbbiakban: ZUM) működését kiterjeszti a 2026-os évre, tehát a Zuglói Urbanisztikai Munkacsoport 2026. december 31. napjáig tevékenykedik,

2. a ZUM tagjai:
· Munkacsoport vezető: Busznyák Imre alpolgármester
· szakmai vezető: Binó Beáta főépítész
· Háhn-Zágon Zsuzsanna alpolgármester
· Moldoványi Zsolt elnök, Városfejlesztési Bizottság
· Szabó Gábor elnök, Klíma- és Környezetvédelmi Bizottság
a további tagok listáját a határozat 1. melléklete tartalmazza,

[bookmark: _GoBack]3. azok a ZUM tagok, akik nem önkormányzati képviselők vagy alpolgármesterek, illetve nem a Budapest Főváros XIV. Kerület Zuglói Polgármesteri Hivatal munkatársai, az ülésen való részvételért 30 000 Ft/fő/alkalom + munkáltatót terhelő járulék  díjazásban részesülnek,

4. a ZUM jelen határozat 3. pontjában megjelölt tagjai díjazásának forrását Budapest Főváros XIV. Kerület Zugló Önkormányzatának a 2026-os költségvetésében biztosítani kell,

5. az ülésekre a nem ZUM tag önkormányzati képviselők is meghívást kapnak, azokon tanácskozási joggal részt vehetnek,

6. az ülések napirendjét a ZUM Munkacsoport vezetője határozza meg, ezen túl csak a ZUM Munkacsoport részéről az előző ülésén tárgyalásra javasolt és a Munkacsoport által elfogadott napirendi pontokat tárgyalhatja a ZUM,

7. felkéri Busznyák Imre alpolgármestert, hogy a ZUM minden harmadik ülését követően készítsen beszámolót a munkacsoport munkájáról, és terjessze azt a Képviselő-testület elé.


Határidő: azonnal
Felelős: Rózsa András polgármester (Főépítészi Iroda útján)







1/a melléklet a  …./2025. (   ) önkormányzati határozathoz

A Zuglói Urbanisztikai Munkacsoportba képviselők által delegált szakemberek:

· Csóka Gergely
· Kocsis Sándor
· Kovács Csaba
· Krikovszky Péter
· Nagy Dávid
· Sinkovics Ákos
· Szalay Gábor
· Tóthné Rahói Judit
· Verebély-Papp Tibor


A Zuglói Urbanisztikai Munkacsoport polgármester által delegált szakember tagjai:

· Borsay Attila
· Dienes János
· Jombach Sándor
· dr. Sersliné Kócsi Margit


A Zuglói Urbanisztikai Munkacsoport tervtanácsi tagjai:

· Bagoly Lajos
· Csaba Katalin Ágnes
· Kissné Springer Mercedes dr.
· Paulina András Mihály
· Paunoch János György
· Sajtos Gábor
· Schreffel János
· Váradi Gábor
· Vikár András DLA
· Zimborás Gábor
· Zsuffa Zsolt

